Սլովակիայի ազգային պատկերասրահ

Սլովակիայի ազգային պատկերասրահ (սլովակ.՝ Slovenská národná galéria, SNG), պատկերասրահների ցանց Սլովակիայում, գլխամասը գտնվում է Բրատիսլավայում։ Պատմություն Թանգարանը հիմնադրվել է 1949 թվականի հուլիսի 29-ին։ Բրատիսլավայում տեղակայված է միմյանց հարևանությամբ գտնվող Էստերհազի պալատում (սլովակ.՝ Esterházyho palác) և Վոդնիե կազարմի (սլովակ.՝ Vodné kasárne) շենքում։ Էստերհազի պալատը պատկերասրահի համար վերակառուցվել է 1950 թվականին, իսկ ժամանակակից ընդարձակ տարածքը կառուցվել է 1970 թվականին։ Թանգարանը Բրատիսլավայից դուրս ունի այլ պատկերասրահներ՝ Զվոլենում՝ Զվոլենի պալատը, Սպիշսկա Բելայում՝ Ստրաժկա առանձնատունը, պատկերասրահներ ունի Ռուժոմբերոկում, Պեզինոկում։ Հավաքածուն ներառում է Սլովակիայի գեղանկարչության, քանդակագործության, գրաֆիկայի և դեկորատիվ ու կիրառական արվեստի նմուշներ։ Թանգարանի կարևոր ձեռքբերումներից է համարվում «Կ. Հորվատ Ստանիչի սգո դիմանկարը» կտավը։ Պատկերասրահ Ծանոթագրություններ Արտաքին հղումներ Սլովակիայի ազգային պատկերասրահի պաշտոնական կայքը